Arm Holdings

Arm Holdings plc היא חברה ציבורית שמרכזה בקיימברידג' שבאנגליה העוסקת בתכנון של שבבים ותוכנה, ובעיקר תכנון מעבדים המיישמים את ארכיטקטורת ARM. היא מעצבת גם שבבים אחרים, מספקת כלי תכנות תחת המותגים DS-5, RealView ו-Keil, ומספקת תשתית למערכת על שבב (SoC) ותוכנה. כחברת החזקות היא מחזיקה גם במניות של חברות אחרות. מאז 2016 היא נמצאת בשליטת הקונגלומרט היפני סופטבנק. מעבדי ARM הופיעו לראשונה במחשב האישי Acorn Archimedes, אך מאז הם נכללים בעיקר במערכות משובצות מחשב, בפרט מעבדי ARM המשמשים בכמעט כל הסמארטפונים המודרניים. מעבדים המבוססים על עיצובים המורשים מ-ARM, או שתוכננו על ידי בעלי רישיון של אחת מארכיטקטורות ARM, משמשים בכל סוגי התקני המחשוב. לחברה יש שני קווים של מעבדים גרפיים (GPU), Mali ו-Imortalis החדש יותר (הכולל ניתוב קרניים מבוסס חומרה). מתחרים עיקריים של ARM בתחום השרתים כוללים את אינטל, IBM ו-AMD. אינטל התחרתה עם שבבים מבוססי ARM במובייל, אך ל-ARM אין עוד תחרות בתחום זה (עם זאת, ספקים של שבבים מבוססי ARM בפועל מתחרים בתחום זה). מתחרי ה-GPU העיקריים של ARM כוללים GPUs ניידים מחברות הטכנולוגיה Imagination Technologies (עם PowerVR), קוואלקום (עם Adreno), ויותר ויותר Nvidia, AMD, סמסונג ואינטל. בזמן שהתחרו במעבדי GPU, קוואלקום, סמסונג ו-Nvidia שילבו כולן את המעבדים הגרפיים שלהן עם מעבדים בעלי רישיון ARM. החברה נוסדה בנובמבר 1990 בשם Advanced RISC Machines (בראשי תיבות: ARM) כמיזם משותף של החברות Acorn Computers, אפל ו-VLSI Technology.‏ Acorn סיפקה 12 עובדים, VLSI סיפקה כלים, אפל סיפקה השקעה של שלושה מיליון דולר. לארי טסלר, סמנכ"ל אפל, היה איש מפתח והמנכ"ל הראשון במיזם המשותף. החברה החדשה התכוונה לקדם את הפיתוח של מעבד Acorn RISC Machine, ששימש במקור במחשב Acorn Archimedes ונבחר על ידי אפל לפרויקט ניוטון שלה. השנה הרווחית הראשונה של החברה הייתה 1993. משרדי עמק הסיליקון וטוקיו של החברה נפתחו בשנת 1994. ARM השקיעה בחברת Palmchip בשנת 1997 כדי לספק מערכות על שבב ולהיכנס לשוק כונני הדיסקים. בשנת 1998 שינתה החברה את שמה ל-ARM. ב-1998 החברה נרשמה לראשונה בבורסה לניירות ערך בלונדון (LSE) ובנאסד"ק, ונכללה במדד FTSE 100. עד פברואר 1999 אחזקת המניות של אפל ירדה ל-14.8%. בשנת 2010 הצטרפה ARM ל-IBM, טקסס אינסטרומנטס, סמסונג, ST-Ericsson ופריסקייל סמיקונדקטור (כיום NXP סמיקונדקטורס) בהקמת חברת הנדסה בקוד פתוח ללא מטרות רווח, Linaro. בנובמבר 2015 הקימו ARM, סיסקו מערכות, דל, אינטל, מיקרוסופט ואוניברסיטת פרינסטון את OpenFog Consortium, לקידומו של מחשוב ערפל. ב-5 בספטמבר 2016 השלים הקונצרן הרב-לאומי היפני סופטבנק את רכישת החברה תמורת 24.3 מיליארד ליש"ט. בספטמבר 2020 הודיעה חברת Nvidia על רכישת חברת ARM holdings תמורת כ-40 מיליארד דולר. הרגולטורים בארצות הברית ובבריטניה התנגדו לעסקה. העסקה בוטלה בפברואר 2022 עקב קשיי אסדרה, ו-Nvidia שילמה למוכרת, חברת סופטבנק, פיצוי בסך 1.25 מיליארד דולר. בספטמבר 2023 הונפקו מניות החברה בנאסד"ק, לפי שווי של 54.5 מיליארד דולר. בשנת 2005 כ-98% מכלל הטלפונים הניידים שנמכרו השתמשו במעבד ARM אחד לפחות. בשנת 2010 יצרני שבבים המבוססים על ארכיטקטורות ARM דיווחו על משלוחים של 6.1 מיליארד מעבדים מבוססי ARM, המייצגים 95% מהסמארטפונים, 35% מהטלוויזיות הדיגיטליות והממירים ו-10% מהמחשבים הניידים. בשנת 2011 ארכיטקטורת ARM של 32 סיביות הייתה הארכיטקטורה הנפוצה ביותר במכשירים ניידים והפופולרית ביותר של 32 סיביות במערכות משובצות מחשב. בסוף שנת 2013 ציינה ARM ייצור מצטבר, מאז 1993, של 50 מיליארד שבבים מבוססי ARM, מתוכם יוצרו 10 מיליארד בשנת 2013, ושבבים אלה נמצאים בכמעט 60 אחוז מהמכשירים הניידים בעולם. במהלך השנים רכשה ARM חברות רבות: 1999 Micrologic Solutions, חברת ייעוץ בתחום התוכנה שמרכזה בקיימברידג'. 2000 Allant Software, מפתחת של תוכנת ניפוי Infinite Designs, חברת תיכון שמרכזה בשפילד. EuroMIPS חברת תיכון שמרכזה בצרפת. 2001 צוות ההנדסה של Noral Micrologics, חברת ניפוי חומרה ותוכנה שבסיסה בבלקברן, אנגליה 2003 Adelante Technologies מבלגיה, יוצרת OptimoDE, סוג של מנוע DSP קל משקל. 2004 Axys Design Automation, מפתחת כלי עיצוב ESL. Artisan Components, מעצבת אבני בניין למעגלים משולבים. 2005 KEIL Software, מפתחת של כלי פיתוח תוכנה לשוק המיקרו-בקרים (MCU), כולל מיקרו-בקר 8051 ו-C16x. צוות ההנדסה של חברת PowerEscape. 2006 Falanx, מפתחת של מעבדים גרפיים SOISIC, מפתחת בתחום סיליקון על מבודד (Silicon on insulator) 2008 Logipard AB, חברה ציבורית שוודית העוסקת במעבדים גרפיים 2011 Obsidian Software, מפתחת כלים לאימות מעבדים. Prolific, מפתחת כלי תוכנה אוטומטיים לאופטימיזציה של תכנון מעגלים אלקטרוניים. 2013 Sensinode, חברת הזנק בתחום אינטרנט של הדברים. משפחת PANTA של חברת Cadence, מעבדים לצגים ברזולוציה גבוהה. 2014 Offspark, חברת הולנדית, בעלת PolarSSL, ספריית תוכנה ליישום פרוטוקולי SSL וTLS. Duolog Technologies, חברה המפתחת כלים לאוטומציה של תיכון אלקטרוני 2015 Sansa Security, מפתחת ישראלית של כלים לאבטחת חומרה, ותוכנה לרכיבי מערכת על שבב שנכללים במוצרי אינטרנט של הדברים ובאמצעי מחשוב ניידים. רכישה זו הפכה לסניף הישראלי של ARM, בשם ארם טכנולוגיות ישראל בע"מ, השוכן ברעננה. Wicentric, חברה בתחום הבלוטות' Sunrise Micro Devices, חברה בתחום הבלוטות' Offspark, חברה תוכנה בתחום אבטח האינטרנט של הדברים Carbon Design Systems, ספקית של פתרונות cycle-accurate virtual prototyping. 2016 Apical, מפתחת של מערכות דימות וראייה ממוחשבת. Allinea Software, ספקית של כלי תוכנה למחשבי-על 2018 Treasure Data, ספקית של שירותי ניתוח נתונים ממערכות אינטרנט של הדברים. Stream Technologies, מפתחת של פלטפורמה לניהול קישוריות וקישוריות בתחום GSM 2019 WigWag, פעילה בתחום האינטרנט של הדברים מדיה וקבצים בנושא Arm Holdings בוויקישיתוף אתר האינטרנט הרשמי של Arm Holdings (באנגלית) Arm Holdings, ברשת החברתית פייסבוק Arm Holdings, ברשת החברתית אקס (טוויטר) מידע עסקי על חברת Arm Holdings באתרים Yahoo! Finance • MarketWatch • CNN Money • Bloomberg Business (באנגלית) Arm Holdings, בגוגל פיננסים Arm Holdings, באתר Crunchbase (באנגלית) הראל עילם, הענק הסודי, באתר כלכליסט, 17 במאי 2012 ניב ליליאן, החברה שלא שמעתם עליה דואגת שהאייפון או האנדרואיד שלכם יעבדו, באתר הארץ, 18 באפריל 2016 Walshe, Ben (21 באפריל 2015). "A Brief History of Arm: Part 1". ARM. ארכיון מ-3 במרץ 2021. {{cite web}}: (עזרה) Weber, Jonathan (28 בנובמבר 1990). "Apple to Join Acorn, VLSI in Chip-Making Venture". Los Angeles Times. אורכב מ-המקור ב-25 במרץ 2021. {{cite web}}: (עזרה) ARM wins billion dollar valuation in IPO, Tech Monitor, April 19, 1998 McGlaun, Shane (3 ביוני 2010). "IBM, Freescale, Samsung Form Linaro to Aid in Developing ARM-compatible Software". Daily Tech. אורכב מ-המקור ב-1 באוגוסט 2017. {{cite web}}: (עזרה) 'fog' Computing Harnesses Personal Devices to Speed Wireless Networks, Communications of the ACM, December 18, 2015; Janakiram MSV, Is Fog Computing The Next Big Thing In Internet of Things?, Forbes, ‏April 18, 2016 "SoftBank finally completes £24bn ARM takeover". Silicon Republic. 5 בדצמבר 2016. {{cite news}}: (עזרה) עידן בן טובים, ‏רשמי: NVIDIA רוכשת את Arm תמורת 40 מיליארד דולר, באתר Geektime‏, 14 בספטמבר 2020 חדשות חוץ, הרגולטור בארה"ב נגד עסקת אנבידיה-ARM: תפגע בתחרות, באתר כלכליסט, 2 בדצמבר 2021 אושרי אלקסלסי, ‏חזל"ש: אנבידיה מבטלת רשמית את הרכישה של Arm, באתר Geektime‏, 8 בפברואר 2022 ג'ון בן-זקן, ‏הנפקת Arm יוצאת לדרך – לפי שווי של 54.5 מיליארד דולר, באתר "אנשים ומחשבים", 14 בספטמבר 2023 Krazit, Tom (3 באפריל 2006). "ARMed for the living room". CNET. {{cite news}}: (עזרה) Fitzpatrick, J. (2011). "An Interview with Steve Furber". Communications of the ACM. 54 (5): 34–39. doi:10.1145/1941487.1941501. Sarah Murry (3 במרץ 2014). "ARM's Reach: 50 Billion Chip Milestone". אורכב מ-המקור ב-16 בספטמבר 2015. {{cite web}}: (עזרה) Tony Quested, ARM chip sales pass 50 billion milestone, Business Weekly, 4 February, 2014 ARM Acquires Axys Design Automation, Inc., Design & Reuse, August 16, 2004 רויטרס, חברת תכנון השבבים הבריטית ARM הולדינגס רוכשת את ארטיסאן האמריקאית עבור 913 מיליון דולר, באתר הארץ, 23 באוגוסט 2004 Ron Coates, ARM to buy designer of systems-on-a-chip, ZDNET, ‏August 23, 2004 ARM רכשה את חברת Prolific, באתר scooper,‏ 6 בנובמבר 2011 ARM רוכשת את Sensinode הפינית, המתמחה בתקשורת אלחוטית דלת-הספק, באתר TechTime‏, 27 באוגוסט 2013 מערכת ישראל דיפנס, ‏ARM רוכשת את חברת Offspark, באתר "IsraelDefense‏", 10 בפברואר 2015 ARM buys Leading IoT Security Company Offspark as it Expands its mbed Platform, ARM, February 0, 2015 יניב אביטל, ‏אקזיט: ARM רוכשת את Sansa Security הישראלית, באתר Geektime‏, 30 ביולי 2015 Israel Office, ARM חברת ARM רוכשת את תיק המוצרים והנכסים העסקיים של Carbon Design Systems, באתר טלנירי, 25 באוקטובר 2015 ARM רכשה את Apical הבריטית תמורת 350 מיליון דולר, באתר TechTime‏, 25 במאי 2016 אבי בליזובסקי, ARM רכשה את Treasure Data האמריקנית תמורת 600 מיליון דולר, ‏2 באוגוסט 2018